Königlich Opernhuus Maskat

duum|De Lobby
duum|Turandot 2011
duum|La Traviata 2013
Dat Königliche Opernhuus Maskat () is en Opernhuus in’n Stadtdeel Schati al-Qurm von de Stadt Maskat in’n Oman.

 Historie 

Sultan Qabus ibn Said hett 2001 dör en Dekret beslaten, dat in Maskat en Opernhuus boot warrn schall. Bi en Architektenwettstried 2003 hett sik dat Architektenbüro Wimberly Allison Tong and Goo (WATG) dörsett un hett den Opdrag för de Planung kregen. De Boarbeiden dör Carillion Alawi hebbt in’n April 2007 anfungen.

Dat Opernhuus hett Anfang September 2011 in’n Rahmen von en Galaavend mit en lütte Grupp von Ehrengäst mit de Oper Rigoletto von Verdi apenmaakt. De eerste Theatersaison füng an’n 14. Oktober 2011 mit de Oper Turandot von Puccini an, dirigeert von Plácido Domingo, un hett bet to de Neejohrs-Gala Enn 2011 duurt.

 De Oper 

 Buten 

De Gebüüdkumplex steiht op en 80 Hektar groot Gelänn, dat to’n halven Deel överboot un von en groten Landschopsgoorn ümgeven is. De Fassaad is mit rosa Kalksteen ut de Wööst von Oman verkleedt.Royal Opera House Muscat Puts Oman on the Cultural World Map, 27. Februar 2013 Blangen dat Opernhuus is dor ok en Opera Galleria mit en Museumsladen, verschedene Restaurants un Luxus-Geschäften boot worrn. To de Anlaag höört ok en Kulturzentrum mit en Kleenkunstbühn.

 Binnen 
duum|De Örgel

De Rüüm sünd riev mit kostbore Marmorboddens un en düre Täfelung utstatt. De Theaterruum sülvs is in Rood un Gold hollen. De Ruum kann modular as Proszenium-Theater mit alltohoop 1.100 Sitzplätz bruukt warrn. 

En grote Tall von Sitten is op de Rüggsied mit ene Monitor utstatt, op de Ünnertitels op Araabsch un Engelsch inspeelt warrn köönt. Dat System is von Radio Marconi levert worrn. De Böverbühn is alltohoop 32 Meter hoog. De Königsloog liggt güntsied de Bühn.

 Örgel 

Op de Bühn finnt sik en grote Kunzertörgel, de von de Örgelbofirma Klais (Bonn) boot worrn is. Dat Instrument stickt in en riek smückt Holtgehüüs. De Prospekt is in dree Piepenfeller ünnerdeelt. Ok de Prospektpiepen von de Örgel sünd riek utsmückt. Ünner dat middlere Piepenfeld is de Speelanlaag. Dat Sliepladen-Instrument hett 70 Registers op veer Manuale un een Pedaal. De Speel- un Registertrakturen sünd elektrisch. Dat Instrument is mit twee swellbore Warken utstatt (Swellwark, Echowark). En Besünnerheit von de Örgel is en tweet Solowark (Solo Royal), dat an elk Manualwark un dat Pedaal free ankoppelbor is.Websteed von de Firma Johannes Klais Orgelbau in Bonn 

 I Chorwark C–c4 Cantabile Diapason  8′ Stopped Diapason  8′ Octave  4′ Chimney Flute 4′ Sesquialtera II ′ Recorder  2′ Larigot  ′ Sharp Mixture III  ′ Trumpet 8′ Cremona 8′ Tremulant II Hauptwark C–c4 Double Open Diapason  16′ Open Diapason Nr. 1 8′ Open Diapason Nr. 2 8′ Open Diapason Nr. 3 8′ Hohl Flute  8′ Stopped Diapason  8′ Octave  4′ Harmonic Flute  4′ Twelfth  ′ Fifteenth 2′ Cornet III   ′ Full Mixture V   ′ Trombone  16′ Tromba  8′ Clarion 4′ III Swellwark C–c4 Bourdon 16′ Geigen Diapason 8′ Rohr Flute  8′ Salicional  8′ Voix celeste  8′ Principal 4′ Lieblich Flute  4′ Fifteenth 2′ Mixture IV    ′ Contra Posaune  16 Horn  8′ Oboe  8′ Vox humana  8′ Harmonic Posaune  4′ Tremulant  IV Echowark C–c4 Violoncello 8′ Echo Gedackt  8′ Echo Dulciana 8′ Viol d’orchestre  8′ Unda maris  8′ Flauto Traverso 4′ Magic Flute 4′ Echo Twelfth   ′ Echo Piccolo  2′ Echo Seventeenth   ′ Echo Piccolino  1′ Orchestral Clarinet 8′ Orchestral Oboe 8′ Tremulant 

 Solo Royal C–c4 Royal Chimes   Royal Trumpet 8′ Flûte Qaboos  8′ Pedaal C–g1 Double Open Wood  32′ Open Diapason Metal 16′ Open Diapason Wood  16′ Violone 16′ Bourdon 16′ Echo Bourdon  16′ Principal 8′ Bass Flute  8′ Octave  4′ Flute 4′ Jubilee Flute 2′ Mixture IV   ′ Contra Posaune  32′ Ophicleide  16′ Trumpet 8′

 Literatur 

 Mohammad Al Zubair: The Royal Opera House Muscat. Olms, Hilmssen 2015, ISBN 978-3-487-08561-6 (engelsch)

Footnoten 

 Weblenken 

 Websteed von dat Opernhuus (engelsch, araabsch)

Kategorie:Oper
Kategorie:Oman